
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 894 

20 Σεπτεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση καταβολής της Ειδικής Αποζημίωσης του άρ¬ 
θρου 7 του Ν. 2019/92 στους υπαλλήλους των Νο¬ 
μικών Προσώπων Ιδιωτικού Δικαίου (Ν.Π.Ι.Δ.) που 
εποπτεύονται από το Υπουργείο Υγείας και Πρό¬ 
νοιας . 1 

Τροποποίηση της υπ' αριθμ. 31100/25.10.95 Απόφα¬ 
σης Υπουργών Εσωτερικών, Δημ. Διοίκησης και 
Αποκέντρωσης, Εθνικής Οικονομίας, Οικονομικών 

και Γεωργίας . 2 

Ανάθεση αρμοδιότητας εφαρμογής των μέτρων ενι¬ 
σχύσεων και ελέγχων στον τομέα του Βάμβακος . 3 
Έγκριση ίδρυσης Ιχθυόσκαλας Ιχθυαγοράς στο Νομό 

Καστοριάς. 4 

Καθορισμός αποζημιώσεως για υπερωριακή απασχό¬ 
ληση των εκπαιδευτών των Σχολών Επαγγελμάτων 
Κρέατος . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2058324/9055/0022 (1) 

Έγκριση καταβολής της Ειδικής Αποζημίωσης του άρ¬ 
θρου 7 του Ν. 2019/92 στους υπαλλήλους των Νομι¬ 
κών Προσώπων Ιδιωτικού Δικαίου (Ν.Π.Ι.Δ.) που επο¬ 
πτεύονται από το Υπουργείο Υγείας και Πρόνοιας. 

ΟΙ ΥΠΟΥΡΓΟΙ ΟΙΚΟΜΙΚΩΝ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 8 του Ν. 
2320/95 (ΦΕΚ 133/Α/95). 

2. Την κοινή Υπουργική απόφαση 2028556/4431/ 
0022/26.4.96. 

3. Το γεγονός ότι από τις διατάξεις της απόφασης αυτής 
προκαλείται δαπάνη για το τρέχον έτος ύψους 
100.000.000 δρχ. περίπου σε βάρος των προϋπολογι¬ 
σμών των Ν.Π.Ι.Δ. που εποπτεύονται από το Υπουργείο 
Υγείας και Πρόνοιας, η οποία θα καλυφθεί από πιστώσεις 
των προϋπολογισμών τους. 

4. Την αριθμ. 21/συν.5η/8.2.96 Πράξη του IV Τμήματος 
Ελεγκτικού Συνεδρίου, αποφασίζουμε: 

Εγκρίνουμε την καταβολή της ειδικής αποζημίωσης του 
άρθρου 7 του Ν. 2019/92, που στην συνέχεια μετατρά¬ 


πηκε σε ειδικό επίδομα με το άρθρο 41 του Ν. 2065/92, 
για το χρονικό διάστημα από 23.3.90 έως 31.12.92 στους 
υπαλλήλους των Ν.Π.Ι.Δ. που εποπτεύονται από το 
Υπουργείο Υγείας και Πρόνοιας, ήτοι Ε.Ο.Π., Κέντρο Βρε¬ 
φών «ΜΗΤΕΡΑ», Κοινωνικό Κέντρο Οικογένειας και Νεό¬ 
τητας (Κ.Κ.Ο.Ν.), Ίδρυμα Βρεφ/κών Σταθμών Αθηνών 
(Ι.Β.Σ.Α.), Ίδρυμα Βρεφ/κών Σταθμών Θεσσαλονίκης, Κέ¬ 
ντρο Ψυχικής Υγιεινής και Ίδρυμα Βρεφ/κών Σταθμών 
Λάρισας. 

Δικαιούχοι του ανωτέρω ειδικού επιδόματος είναι όσοι 
από τους παραπάνω υπαλλήλους, αμείβονται σύμφωνα με 
τις διατάξεις του Ν. 1505/84, του Ν. 1876/90/Σ.Σ.Ε. Διαι¬ 
τητικές Αποφάσεις, Κοινές Υπουργικές Αποφάσεις. 

Ο προσδιορισμός των απαιτήσεων και η καταβολή τους 
θα γίνει σύμφωνα με την Κοινή Απόφαση αριθμ. 
2028566/4431/0022/26.4.96 των Υπουργών Εσωτερι¬ 
κών, Δημ. Διοίκησης και Αποκέντρωσης, Εθνικής Οικονο¬ 
μίας και Οικονομικών. 

Σε όσα από τα προαναφερόμενα Ν.Π. έχει καταβληθεί 
μέρος της Ειδικής αποζημίωσης, για το υπόλοιπο θα ακο¬ 
λουθηθεί η διαδικασία των παραγράφων 3α, αα και ββ της 
ανωτέρω απόφασης καταβαλλομένης της πρώτης δόσης 
την 31.8.1997. 

Καταβληθέντα ποσά σε εκτέλεση των παραπάνω απο¬ 
φάσεων, συμψηφίζονται με τα ποσά της παρούσας. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 13 Σεπτεμβρίου 1996 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ ΑΝΑΣΤ. ΠΕΠΟΝΗΣ 

-♦- 

Αριθ. 22000 (2) 

Τροποποίηση της υπ’ αριθμ. 31100/25.10.95 Απόφασης 
Υπουργών Εσωτερικών, Δημ. Διοίκησης και Αποκέ¬ 
ντρωσης, Εθνικής Οικονομίας, Οικονομικών και Γεωρ- 
γίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών δια την εφαρμογή της 
Συνθήκης Προσχωρήσεως της Ελλάδος εις τας Ευρωπαϊ¬ 
κός Κοινότητας και ρυθμίσεως συναφών θεσμικών και ορ- 

γανωτικών θεμάτων» (ΦΕΚ Α 280/21.12.1979). 

β. Του άρθρου 1 (παρ. 1,2, 3 και 4) του Ν. 1338/1983 
«Εφαρμογή του κοινοτικού δικαίου» (ΦΕΚ Α' 34/ 
17.3.1983) όπως τροποποιήθηκε με το άρθρο 6 του Ν. 
1440/1984 «Συμμετοχή της Ελλάδος στο κεφάλαιο, στα 
αποθεματικά και τις προβλέψεις της Ευρωπαϊκής Τράπε¬ 
ζας Επενδύσεων στο Κεφάλαιο της Ευρωπαϊκής Κοινότη¬ 
τας Άνθρακος και Χάλυβος και του Οργανισμού Εφοδια¬ 
σμού ΕΥΒΑΤΟΜ» (ΦΕΚ Α' 70) και το άρθρο 65 του Ν. 
1892/1990 Α7101. 

γ. Του Καν. (ΕΟΚ) 1554/95 (1-.148), όπως τροποποιή¬ 
θηκε και ισχύει. 

δ. Του Καν. (ΕΟΚ) 1964/87 (Ε 148), όπως τροποποιή¬ 
θηκε και ισχύει. 

ε. Του Καν. (ΕΟΚ) 1201/89 (1-123), όπως τροποποιή¬ 
θηκε και ισχύει. 

στ. Του Καν. (ΕΟΚ) 729/70 (Ε.94), όπως τροποποιή¬ 
θηκε και ισχύει. 

ζ. Το Ν.Δ. 3853/58 «Περί Οργανισμού Βάμβακος». 

η. Το Ν.Δ. 3854/58 «Περί εκκοκκίσεως βάμβακος» και 
τα σε συνέχεια αυτού εκδοθέντα Διατάγματα. 

θ. Το Ν.Δ. 194/75 «Περί τροποποιήσεως και συμπλη- 

ρώσεως του Ν.Δ. 3853/58». 

ι. Το Ν. 1206/81 «Περί ρυθμίσεως θεμάτων Οργ. Βαβ- 


μακος». 

ια. Τις διατάξεις του άρθρου 29 Α του Ν. 1558/85 (ΦΕΚ 
137Α) όπως το άρθρο αυτό προσετέθη με το άρθρο 27 
του Ν. 2081 /92 (ΦΕΚ 154 Α'). 

ιβ. Τη διϋπουργική απόφαση 31100/25.10.95 «Μέτρα 
για τη διασφάλιση της Κοινοτικής ενίσχυσης του βαμβα¬ 
κιού και απόδοσής της στους δικαιούχους παραγωγούς» 
(ΦΕΚ 907 Β/3.11.95) και κυρίως το άρθρο 8, παρ. 2, με το 
οποίο εξουσιοδοτείται ο Υπουργός Γεωργίας να καθορίζει 
τις λεπτομέρειες εφαρμογής της, να τροποποιεί με απο¬ 
φάσεις του τα σχετικά έντυπα, να λαμβάνει άλλα συμπλη¬ 
ρωματικά μέτρα και να καθορίζει, ανάλογα με το έκτακτο 
των εκάστοτε συνθηκών, τον χρόνο ισχύος αυτής, προκει- 
μένου να ενισχύεται ο προβλεπόμενος ελεγκτικός μηχανι- 


σμός. . _ 

ιγ. Τις εισηγήσεις των αρμοδίων Υπηρεσιών του Υπ. Γεωρ¬ 
γίας και του Οργανισμού Βάμβακος σύμφωνα με τις οποίες 
κρίνεται αναγκαία η λήψη συμπληρωματικών μέτρων κ.λπ. 

ιδ. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την υπ’ αριθμ. 31100/25.10.95 Κοινή 
Απόφαση των Υπουργών Εσωτερικών, Δημ. Διοίκησης και 
Αποκέντρωσης, Εθνικής Οικονομίας, Οικονομικών και Γε¬ 
ωργίας «Μέτρα για τη διασφάλιση της Κοινοτικής ενίσχυ¬ 
σης του βαμβακιού και απόδοσής της στους δικαιούχους 

παραγωγούς», ως ακολούθως: 

1. Στο άρθρο 2 παρ. 1 περίπτωση (β) προστίθεται δεύ¬ 


τερο εδάφιο ως ακολούθως: 

«Η ως άνω Υπεύθυνη Δήλωση του παραγωγού συνοδεύ¬ 
εται από υπεύθυνη δήλωση του Ν. 1599/86 με την οποία ο 
παραγωγός δηλώνει την ακρίβεια των όσων έχει δηλώσει 


στην Υπεύθυνη Δήλωση καλλιέργειας». 

2. Στο ίδιο ως άνω άρθρο, παρ. 1 (γ) το δεύτερο εδάφιο 


επαναδιατυπώνεται ως εξής: 

«Τυχόν ανακριβής ή ψευδής συμπλήρωση ή και άνομη 
χρήση της Δήλωσης Καλλιέργειας του παραγωγού συνε¬ 
πάγεται τις προβλεπόμενες από το νόμο κυρώσεις πέραν 
των άλλων κυρώσεων που προβλέπονται με την παρούσα 


απόφαση». 


3. Στο άρθρο 2 παρ. 2(β) το στοιχείο (ιι) αναδιατυπώνε¬ 
ται ως εξής: 

«ιι) Ο έλεγχος της κατάστασης των βαμβακοπαραγω¬ 
γών, η οποία συντάσσεται από τον Οργανισμό Βάμβακος, 
κατά Δήμο ή Κοινότητα και στην οποία φαίνεται η έκταση 
που καλλιέργησε με βαμβάκι ο κάθε παραγωγός κατά την 
προηγούμενη περίοδο. 

Ο προκαταρκτικός κοινωνικός έλεγχος των Υπευθύ¬ 
νων Δηλώσεων καλλιέργειας διενεργείται από την ανω¬ 
τέρω επιτροπή μετά το πέρας της υποβολής αυτών στον 
Οργανισμό Βάμβακος. Στη διάθεση των Επιτροπών Κοι¬ 
νωνικού Ελέγχου τίθενται όλες οι Υπεύθυνες Δηλώσεις 
καλλιέργειας του Δήμου ή της Κοινότητας καθώς και οι 
καταστάσεις εκτάσεων που δηλώθηκαν από τους παρα¬ 
γωγούς κατά το προηγούμενο έτος. 

Τυχόν εκούσιες διορθώσεις των στοιχείων που δηλώθη¬ 
καν από τους παραγωγούς γίνονται δεκτές από τις επιτρο¬ 
πές πριν από το πέρας του κοινωνικού ελέγχου. 

Οι διορθώσεις προσυπογράφονται από τα μέλη της Επι¬ 
τροπής και τον ίδιο τον παραγωγό». 

4. Στο άρθρο 2, παρ. 2, στοιχείο (στ) μετά το πρώτο εδά¬ 
φιο προστίθεται νέο εδάφιο ως εξής: 

«Στις περιπτώσεις αγροτεμαχίων με ιδιαίτερα ακανόνι¬ 
στη περίμετρο, επικλινές έδαφος, κ.λπ. που καθιστούν 
δυσχερή τον υπολογισμό της επιφάνειας αυτών με τις συ¬ 
νήθειες μεθόδους μέτρησης (μετροταινία, τοπογραφικοί 
χάρτες κ.λ.π.) και εφόσον υπάρχει αμφιβολία ως προς την 
πραγματική επιφάνεια της δηλούμενης έκτασης ως προς 
την πραγματική επιφάνεια της δηλούμενης έκτασης ζητεί¬ 
ται από το τοπικό γραφείο του Οργανισμού Βάμβακος η 
συνδρομή της Τοπογραφικής Υπηρεσίας της οικείας Νο¬ 
μαρχίας». 

5. Στο άρθρο 2 παρ. στοιχείο (ζ) το δεύτερο εδάφιο επα- 
ναδιατυπώνεται ως ακολούθως: 

«Σε περίπτωση απόκλισης των δηλωθέντων από τις δια- 
πιστωθείσες εκτάσεις σε ποσοστό άνω του 10% και για 
περιπτώσεις που αφορούν το 6% ή περισσότερο των επι- 
τοπίως ελεγχθεισών υπευθύνων δηλώσεων καλλιέργειας 
η Περιφερειακή Υπηρεσία του Οργανισμού Βάμβακος 
γνωστοποιεί την πληροφορία αυτή, χωρίς καθυστέρηση, 
στην Κεντρική Υπηρεσία του Οργανισμού Βάμβακος η 
οποία, εντός πέντε (5) εργασίμων ημερών το αργότερον, 
τη διαβιβάζει στο Υπουργείο Γεωργίας (Δ/νσεις Παραγω- 
γής-Αξιοποίησης Προϊόντων Μεγάλης Καλλιέργειας και 
Ο.Α.Β.Ι.Π. με πρόταση για τα μέτρα που πρέπει να λη- 
φθούν σε μία τέτοια περίπτωση». 

6. Σο άρθρο 2 στο τέλος της παραγρ. 1 (γ) προστίθεται 

το εδάφιο: 

«Στην περίπτωση κατά την οποία ο παραγωγός παραχω¬ 
ρεί τη Δήλωση καλλιέργειάς του σε άλλο άτομο με σκοπό 
την παράδοση του βαμβακιού του σύμφωνα με τα προβλε- 
πόμενα στην παρούσα απόφαση και διαπιστώσει ότι έγινε 
άνομη χρήση αυτής (χρέωση ποσοτήτων συσπόρου βάμ¬ 
βακος μη ανηκόντων σ’ αυτόν) αυτός οφείλει να καταγγεί¬ 
λει αμέσως το γεγονός αυτό στον Οργανισμό Βάμβα¬ 
κος. 

Στην αντίθετη περίπτωση θεωρείται άτι συνέπραξε στην ως 
άνω μη νόμιμη χρήση της Δήλωσης Καλλιέργειας πράγμα που 
επισύρει την ποινή του αποκλεισμού του παραγωγού από τις 
Κοινοτικές ενισχύσεις τόσο κατά την τρέχουσα όσο και κατά 
την επόμενη καλλιεργητική περίοδο». 

7. Στο άρθρο 3 οι παρ. 1 και 2 αντικαθίστανται από το 

ακόλουθο κείμενο: 

«1. Η εκτίμηση της μέσης στρεμματικής απόδοσης της 
ηρτημένης εσοδείας της ζώνης παραγωγής γίνεται από 
γεωπόνους του Οργανισμού Βάμβακος με την εξής διαδι¬ 
κασία: 

Οι στρεμματικές αποδόσεις των τελευταίων πέντε (5) 
ετών, αφαιρουμένης της μεγαλύτερης και της μικρότερης, 
προστίθενται στο διπλάσιο της εκτιμηθείσης ηρτημένης 
εσοδείας της τρέχουσας καλλιεργητικής περιόδου. Το 
άθροισμα των πέντε (5) αυτών τιμών διαιρείται δια πέντε 
(5) και ο εξαγόμενος μέσος όρος αποτελεί την αναμενό¬ 
μενη ηρτημένη εσοδεία της ζώνης παραγωγής». 

8. Στο άρθρο 3, παρ. 4, το δεύτερο εδάφιο επαναδιατυ- 
πώνεται ως ακολούθως: 

■<Η υποβολή ένστασης συνοδεύεται από κατάθεση σχε¬ 
τικού ποσού ύψους τριακοσίων (300) δραχμών ανά 
στρέμμα, υπέρ του Οργανισμού Βάμβακος, στην Αγροτική 
Τράπεζα της Ελλάδος, το οποίο δεν επιστρέφεται, ανε¬ 
ξάρτητα από την αποδοχή ή μη της ένστασης του παραγω¬ 
γού». 

9. Στο άρθρο 3, παρ. 4 η περίπτωση (γ) επαναδιατυπώ- 
νεται ως ακολούθως: 

«γ. Να αναφέρεται η προβλεπόμενη ημερομηνία έναρ¬ 
ξης της συγκομιδής. 

Οι ενστάσεις υποβάλλονται στα κατά τόπους γραφεία 
του Οργανισμού Βάμβακος και εξετάζονται από τριμελή 
επιτροπή που συστήνεται με απόφαση του οικείου Νο¬ 
μάρχη, ύστερα από εισήγηση του προϊσταμένου της περι¬ 
φερειακής υπηρεσίας του Οργανισμού Βάμβακος, κατά 
τομέα ευθύνης, όπως αυτοί ορίζονται από τον Προϊστά¬ 
μενο του Οργανισμού Βάμβακος και αποτελείται από: α) 
Γεωπόνο του Οργανισμού Βάμβακος (εξαιρούμενου του 
οικείου τομεάρχη), β) Γεωπόνο της Νομαρχιακής Αυτο¬ 
διοίκησης (πρώην Δ/νσης Γεωργίας) και γ) Γεωπόνο της 
Ένωσης Γεωργικώς Συν/σμών, με τους νόμιμους αναπλη¬ 
ρωτές τους. 

Πρόεδρος της Επιτροπής ορίζεται ο αρχαιότερος Γεω- 
πόνος εκ των (α) και (β) μελών. 

Η εξέταση των ενστάσεων πραγματοποιείται εντός 15 
ημερών από της υποβολής αυτών και σε κάθε περίπτωση 
πριν από την έναρξη της συγκομιδής του βαμβακιού με 
επιτόπιους ελέγχους και χρήση επιστημονικής μεθόδου 
εκτίμησης (αριθμός φυτών, καρυδιών, κ.λπ.) η οποία περι- 
γράφεται αναλυτικά στη συντασσόμενη έκθεση κατά 
αγροτεμάχιο. 

Σε περίπτωση που το προϊόν ή μέρος αυτού συγκομι- 
σθεί προ της αναγραφομένης στην ένσταση ημερομηνίας 
η ένσταση απορρίπτεται. 

Η απόφαση της επιτροπής επί της ενστάσεως κοινο¬ 
ποιείται στον παραγωγό σε κάθε περίπτωση πριν από την 
έναρξη της συγκομιδής. 

Ενδεχόμενη άσκηση προσφυγής δεν αναστέλλει την 
εκτέλεση της απόφασης αυτής. 

Στον παραγωγό παραδίδεται το αντίγραφο της δήλωσης 
σπαρμένων εκτάσεων σε εμφανές σημείο της οποίας κα- 
ταχωρείται το αποτέλεσμα της επανεκτίμησης, αριθμη- 
τικώς και ολογράφως, σφραγισμένο και υπογεγραμμένο 
αρμοδίως. 

Η Γραμματειακή Εξυπηρέτηση του έργου της Επιτρο¬ 
πής γίνεται από υπάλληλο του Οργανισμού Βάμβακος. 

10. Στο άρθρο 3 παρ. 5, 

(α) Το πρώτο εδάφιο 

«Η ενισχυόμενη κατά παραγωγό.μέχρι και 

10% διαγράφεται. 


(β) Το δεύτερο και τρίτο εδάφιο επαναδιατυπώνεται ως 
εξής: 

«Για διευκόλυνση του ελέγχου η εκάστοτε τιθέμενη υπό 
έλεγχο ποσότητα συσπόρου βάμβακος καταχωρείται, από 
εκπρόσωπο της εκκοκιστικής επιχείρησης, στο πίσω μέ¬ 
ρος της δήλωσης καλλιέργειας του παραγωγού. 

Δεν χορηγείται ενίσχυση για την επιπλέον ποσότητα πέ¬ 
ραν της αναγραφομένης στη Δήλωση μέγιστης επιτρεπό¬ 
μενης παραγωγής που ισούται με τη μέση εκτιμηθείσα 
απόδοση της ηρτημένης εσοδείας επί τον αριθμό των 
στρεμμάτων που δηλώνει ο παραγωγός». 

11. Στο άρθρο 3 η παράγραφος 6 διαγράφεται. 

12. Το άρθρο 4 αντικαθίσταται ως εξής: 

Άρθρο 4 

1. Προ της έναρξης της εκκοκκιστικής περιόδου κάθε 
εκκοκκιστική επιχείρηση υποχρεούται να υποβάλλει στον 
Οργανισμό Βάμβακος τα ακόλουθα: 

α. Εγγυητική επιστολή έγκαιρης εξόφλησης των παρα¬ 
γωγών, ποσού ίσου με την αξία του 10% των παραλαβών 
συσπόρου βάμβακος της τελευταίας περιόδου επί την 
ισχύουσα μέση ελάχιστη τιμή. Σε κάθε περίπτωση το ως 
άνω ποσό δεν μπορεί να είναι κατώτερο των διακοσίων 
(200) εκατομμυρίων δραχμών. 

β. Βεβαίωση χορήγησης κωδικού εκκοκκιστικής επιχεί¬ 
ρησης από τη Δ/νση Ο.Α.Β.Ι.Π. του Υπ. Γεωργίας, στην 
περίπτωση που δεν διαθέτουν, 
γ. Αποδεικτικό ενημερότητας για χρέη στο Δημόσιο, 
δ. Κατάσταση ίδρυσης εταιρείας (ΦΕΚ) και τελευταία 
τροποποίηση καταστατικού. 

ε. Πιστοποιητικό ότι δεν τελούν υπό πτώχευση, αναγκα¬ 
στική διαχείριση, εκκαθάριση ή έναρξη των σχετικών δια¬ 
δικασιών των ανωτέρω. 

στ. Δ/Υσεις μελών Διοικητικού Συμβουλίου και Δ/νσεις 
Συμβούλου καθώς και Αρ. Δελτίου Ταυτότητας του τελευ¬ 
ταίου. 

2. Ο Οργανισμός Βάμβακος προς της έναρξης της εκ- 
κοκκιστικής περιόδου προβαίνει στους κάτωθι ελέγ¬ 
χους: 

α. Της τήρησης των προϋποθέσεων της παρ. 1. 
β. Της αρτιότητας και καταλληλότητας των κτιριακών 
εγκαταστάσεων του εκκοκκιστηρίου καθώς και της περί- 
φραξης του περιβάλλοντος χώρου αυτού ο οποίος δεν 
πρέπει να επικοινωνεί με χώρους άλλων δραστηριοτήτων 
εκτός σπορελαιουργείου. 

γ. Της ύπαρξης άδειας λειτουργίας εκκοκκιστηρίου, 
δ. Του μηχανολογικού εξοπλισμού και της αποσφράγι¬ 
σης των μηχανών του εκκοκκιστηρίου. 

ε. Των αποθεμάτων των προϊόντων εκκόκκισης και τη 
σύγκρισή τους με τα αποθέματα κατά την λήξη της προη¬ 
γούμενης περιόδου. 

στ. Της εξασφάλισης στα ελεγκτικά όργανα (Οργανι¬ 
σμός Βάμβακος κ.λπ.) κατάλληλου χώρου (γραφείου) με 
τον απαραίτητο εξοπλισμό (ΡΑΧ και τηλέφωνο) έτσι ώστε 
να πληρούνται οι αναγκαίες προϋποθέσεις για τη διεκπε¬ 
ραίωση των εργασιών τους. 

3. Στο τέλος της εκκοκκιστικής περιόδου και σε κάθε 
περίπτωση πριν από την 15η Απριλίου, κάθε εκκοκκιστική 
επιχείρηση υποχρεούται να υποβάλλει στον οργανισμό 
Βάμβακος ονομαστική κατάσταση συνεργατών μεσιτών 
αυτής με τις αντίστοιχες ποσότητες συσπόρου βάμβακος 
που διακίνησε ο κάθε μεσίτης. 

Η μη τήρηση των αναφερομένων στις παρ. 1,2 και 3 
ανωτέρω καθώς και η μη οριστική εξόφληση του συνόλου 
των παραγωγών από την εκκοκκιστική επιχείρηση πριν 

από το τέλος της εκκοκκιστικής περιόδου συνεπάγεται τη 
μη παραλαβή συσπόρου βάμβακος από την εν λόγω επι¬ 
χείρηση κατά την επόμενη εκκοκκιστική περίοδο. 

13. Στο άρθρο 5, παρ. 1, το σημείο (α) αντικαθίσταται 

ως εξής: 

«Την αστυνομική του ταυτότητα. 

Σε περίπτωση μη αυτοπρόσωπης παράδοσης γίνεται 
δεκτή εξουσιοδότηση, με βεβαίωση του γνησίου της υπο¬ 
γραφής από Αστυνομική, Δημοτική ή Κοινοτική Αρχή ή 
ειδικό συμβολαιογραφικό πληρεξούσιο». 

14. Στο άρθρο 5 η παρ. 2 αντικαθίσταται ως εξής: 

«2. Κάθε εκκοκκιστική επιχείρηση υποχρεούται να τη¬ 
ρεί ημερολόγιο στο οποίο καταγράφονται, για κάθε 
24ωρο, οι ποσότητες του εισερχομένου συσπόρου βάμα- 
βακος και η παραγωγή εκκοκισμένου. 

15. Στο άρθρο 5, παρ. 6, σημείο (α) η 8η παύλα αναδια¬ 
τυπώνεται ως εξής: 

«- Εξουσιοδότηση ή πληρεξούσιο, αναλόγως, για περί¬ 
πτωση μη αυτοπρόσωπης παράδοσης του βαμβακιού. 

16. Στο σημείο 5 παρ. 6 (α) δεύτερο εδάφιο οι ημερομη¬ 
νίες 15 Απριλίου και 30 Απριλίου αντικαθίστανται από τις 
ημερομηνίες 15 Μαρτίου και 31 Μαρτίου αντίστοιχα. 

17. Στο άρθρο 5, παρ. 7, περίπτωση (β) (ι) στο τέλος του 
εδαφίου της περίπτωσης (α) «... σύμφωνα με τις οδηγίες 
και τη συνεχή επίβλεψη του ελεγκτικού οργάνου του Οργ. 
Βάμβακος η λέξη «συνεχή» διαγράφεται. 

18. Στο άρθρο 5, παρ. 7 (ι), (β) το β' εδάφιο αντικαθίστα¬ 
ται ως εξής, ενώ το (γ) εδάφιο διαγράφεται. 

«Τα αποτελέσματα της ποιοτικής ανάλυσης κοινοποιού¬ 
νται στην εκκοκιστική επιχείρηση εντός ευλόγου χρόνου 
και πάντως όχι πέραν των πέντε (5) εργασίμων ημερών και 
λαμβάνονται υπόψιν από τον Οργανσιμό Βάμβακος για τη 
διασφάλιση της ελάχιστης τιμής του παραγωγού, σύμφωνα 
με το παράρτημα κοινής αποδοχής των συμβαλλομένων 
που επισυνάπτεται της παρούσης». 

19. Στο άρθρο 6 Α, I, 1 έως και την έκτη παύλα του ση¬ 
μείου (β) επαναδιατυπώνεται ως εξής: 

Αρθρο 6 

Α. Έλεγχοι εκκοκιστηρίων και εκκοκιστικών επιχειρή¬ 
σεων. 

I. Α/βάθμια Επιτροπή Ελέγχου Εκκοκκιστηρίων. 

1. Ο ποσοτικός και ποιοτικός έλεγχος τόσο του συσπό¬ 
ρου βάμβακος που τίθεται υπό έλεγχο στα εκκοκκιστήρια 
όσο και των προϊόντων εκκόκκισης, των αποθηκευμένων 
ποσοτήτων συσπόρου, εκκοκκισμένου και βαμβακοσπό¬ 
ρου, των συνθηκών αποθήκευσης αυτών και εκκόκκισης 
του συσπόρου καθώς και ο έλεγχος των λογιστικών βι¬ 
βλίων αποθήκης της εκκοκκιστικής επιχείρησης, πραγμα¬ 
τοποιείται από υπαλλήλους του Οργανισμού Βάμβακος και 
αφορά: 

(α) ι. Τον ποσοτικό και ποιοτικό έλεγχο του συσπόρου 
βάμβακος που τίθεται υπό έλεγχο στα εκκοκκιστήρια. 

ιι. Τον έλεγχο της καταχώρησης των ποσοτήτων συσπόρου 
βάμβακος που εισέρχονται στα εκκοκκιστήρια, στασχετικά 
έντυπα καθώς και των σχετικών παραστατικών των παραγω¬ 
γών για τις παρτίδες που τίθενται υπό έλεγχο. 

ιιι. Τον δειγματοληπτικό έλεγχο του 5% τουλάχιστον 
των παρτίδων σε ότι αφορά τη ζύγιση των φορτίων τη γε¬ 
νική και ειδική δειγματοληψία του συσπόρου, τη σφράγιση 
των δειγμάτων και την αποστολή αυτών για ποιοτικό 
έλεγχο στα εργαστήρια του Οργ. Βάμβακος. 
ιν. Τον έλεγχο, καταγραφή και παραλαβή των παραστα¬ 


τικών κάθε εξαγωγής εκκοκκισμένου βάμβακος και βαμ¬ 
βακοσπόρου. 

ν. Τη σφράγιση των θυρών του εκκοκκιστηρίου στο τέλος 
του ωραρίου παραλαβών μετά την απομάκρυνση όλων των 
οχημάτων μεταφοράς συσπόρου ή εκκοκ/νου από το χώρο του 
εκκοκ/ρίου και η αποσφράγιση αυτών το επόμενο πρωί. 

Οι ανωτέρω έλεγχοι πραγματοποιούνται από μόνιμο Γε¬ 
ωπόνο ή Τεχνολόγο Γεωπονίας του Οργ. Βάμβακος, ο 
οποίος παραμένει καθ’ όλη τη διάρκεια των παραλαβών 
του συσπόρου βάμβακος στο χώρο του εκκοκ/ρίου ασκώ¬ 
ντας τα καθήκοντά του όπως αυτά ορίζονται ανωτέρω και 
σύμφωνα με τις εγκυκλίους και έγγραφες οδηγίες του 
Οργ. Βάμβακος. 

(β) ι. τον έλεγχο της διαδικασίας των δειγματοληπτικών 
ελέγχων τόσο της γενικής όσο και της ειδικής δειγματολη¬ 
ψίας αφορά: 

ιι. την πραγματοποίηση συμπληρωματικής δειγματολη¬ 
ψίας. 

ιιι. την εύρυθμη λειτουργία του εκκοκκιστηρίου και των 
συνθηκών εκκόκκισης του συσπόρου βάμβακος (εισα¬ 
γωγή, αποθήκευση και εκκόκκιση συσπόρου), λειτουργία 
πρέσας, ταυτοποίηση, ζύγιση και καταγραφή του βάρους 
των δεμάτων στο βιβλίο πρέσας κλπ.). 

ιν. τον δειγματοληπτικό έλεγχο του βάρους και της 
ποιότητας του εκκοκκισμένου βάμβακος σε ποσοστό 5% 
τουλάχιστον των δεμάτων. 

ν. τον έλεγχο των συνθηκών αποθήκευσης του συσπό¬ 
ρου και των δεμάτων εκκοκκισμένου βάμβακος. 

νι. τον έλεγχο των παραστατικών διακίνησης των προϊό¬ 
ντων εκκόκκισης. 

νιι. τη σήμανση, με ειδική χάραξη σε εμφανές σημείο 
εκάστου δέματος, των καθημερινά παραγομένων και 
ελεγχομένων δεμάτων σύμφωνα με τις έγγραφες οδηγίες 
του Οργ. Βάμβακος. 

20. - Στο άρθρο 6 Α(Ι) (1) (β) μετά το σημείο νι. προστί¬ 
θεται το εδάφιο (παύλα): 

- τη σήμανση, με ειδική χάραξη (κοπή) σε εμφανές ση¬ 
μείο εκάστου δέματος, των καθημερινά παραγομένων και 
ελεγχομένων δεμάτων σύμφωνα με τις έγγραφες οδηγίες 
του Οργ. Βάμβακος. 

21. - Στο ίδιο ως άνω άρθρο στο τέλος της περιπτώ- 
σεως (β) προστίθεται η φράση: 

«Απαγορεύεται η εισαγωγή στο χώρο της εκκοκκιστικής 
επιχείρησης δεμάτων εκκοκκισμένου βάμβακος κατόπιν 
πράξεως αγοράς, δανεισμού, εξυπηρέτησης ή άλλως πως, 
απ’ αοπουδήποτε κι αν προέρχονται αυτά. 

22. - Στο άρθρο 6, (II), η παράγραφος 5 συμπληρώνεται 

ως εξής: 

«Αντίγραφο της έκθεσης κοινοποιείται στις υπηρεσίες 
των λοιπών μελών της Επιτροπής (ΔΟΥ και Δ/νση Γεωρ¬ 
γίας) καθώς και στο Υπ. Γεωργίας (Δ/νσεις ΠΑΠ - ΦΜΚ και 
Ο.Α.Β.Ι.Π.) και την Κ.Υ. του Οργ. Βάμβακος». 

23. - Στο άρθρο 6 (II), η τελευταία παύλα της παραγράφου 7 
επαναδιατυπώνεται και συμπληρώνεται ως ακολούθως: 

«- Διενεργούνται επίσης έκτακτα ισοζύγια ταυτόχρονα 
σε όλα τα εκκοκκιστήρια και αιφνιδιαστικοί έλεγχοι κατά 
την κρίση του Οργ. Βάμβακος μετά από εντολή του Προέ¬ 
δρου αυτού ή του Γεν. Γραμματέα του Υπ. Γεωργίας. Τα 
αποτελέσματα των ελέγχων χρησιμοποιούνται σύμφωνα 
με τους κανονισμούς της Ευρωπαϊκής Ένωσης. Η ολοκλή¬ 
ρωση του ισοζυγίου συντελείται με την εκκόκκιση του 
συνόλου των αποθεμάτων συσπόρου βάμβακος της επι¬ 
χείρησης και την καταγραφή από τον Οργ. Βάμβακος των 
παραχθέντων προϊόντων της εκκόκκισης. Δύναται επίσης 

να διενεργούνται σε συνδυασμό με τα έκτακτα ισοζύγια 
και έλεγχοι των αποθεμάτων συσπδρου βάμβακος των πα¬ 
ραγωγών». 

24. - Στο άρθρο 6 (Α) (II) στο τέλος της παραγρ. 8 προ¬ 
στίθεται η φράση: 

«Τα ανωτέρω έντυπα συντάσσονται καθημερινά και τί¬ 
θενται στη διάθεση των ελεγκτικών οργάνων, άλλως δια¬ 
κόπτεται η διαδικασία παραλαβών συσπόρου βάμβακος 
της επιχείρησης.». 

25. - Στο άρθρο 6 (Α) η περίπτωση III αντικαθίσταται ως 
εξής: 

«III. Εποπτεία και έλεγχος του Κοινοτικού Καθεστώ¬ 
τος. 

Με απόφαση του Υπ. Γεωργίας συγκροτείται Επιτροπή 
από υπαλλήλους του Υπ. Γεωργίας, ενδεχομένως και με 
συμμετοχή του Οργ. Βάμβακος, το έργο της οποίας είναι η 
γενική εποπτεία και ο έλεγχος της εφαρμογής του Κοινο¬ 
τικού Καθεστώτος ενίσχυσης του συσπόρου βάμβακος 
στη χώρα μας και συγκεκριμένα: 

- Η εξέταση τυχόν υποβαλόμενων προτάσεων από τη 
Β'/βάθμια Επιτροπή Ελέγχου για λήψη μέτρων βελτίωσης 
του ελεγκτικού μηχανισμού προβαίνοντας σε σχετικές ει¬ 
σηγήσεις. 

- Η διενέργεια δειγματοληπτικών επανελέγχων στο σύ¬ 
νολο των ελέγχων που πραγματοποιούνται τόσο από τις 
Α'/βάθμιες όσο και τις Β'/θμιες Επιτροπές Ελέγχου. 

- Η εξέταση περιπτώσεων καταγγελιών σχετικά με τους 
ελέγχους και ορθής εφαρμογής του καθεστώτος από τον 
Οργ. Βάμβακος. 

- Η πραγματοποίηση οποιωνδήποτε άλλων ελέγχων, 
στους παραγωγούς, στις εκκοκκιστικές επιχειρήσεις, 
στον Οργανισμό Βάμβακος, για διαπίστωση της εφαρμο¬ 
γής του Κοινοτικού Καθεστώτος σύμφωνα με τους σχετι¬ 
κούς κανονισμούς της Ευρωπαϊκής Ένωσης και της πα¬ 
ρούσας απόφασης». 

26. - Στο άρθρο 6 (Β) οι παράγρ. 2 και 4 τροποποιούνται 
ως εξής: 

παρ. 2: Ο παραλήπτης - αγοραστής δεμάτων εκκοκκισμέ- 
νου βάμβακος υποχρεούται να ενημερώνει, αμέσως μετά 
την παραλαβή του φορτίου, με οποιοδήποτε παραστα¬ 
τικό στοιχείο, υπογεγραμμένο και σφραγισμένο, την εκ- 
κοκκιστική επιχείρηση για την παραλαβή των δεμάτων, η 
οποία με τη σειρά της προσκομίζει το παραστατικό αυτό 
στο περιφερειακό γραφείο του Ο.Β. για να επισυναφθεί 
στο αντίστοιχο Δελτίο Αποστολής. 

«4. - Ο Οργ. Βάμβακος παρέχει τα απαραίτητα στοιχεία 
και πληροφορίες ώστε οι αρμόδιες υπηρεσίες των Υπ. Οι¬ 
κονομικών και Γεωργίας, εφόσον κρίνεται αναγκαίο και 
του Ο.Β., να προβαίνουν σε έκτακτους δειγματοληπτι¬ 
κούς ελέγχους στους χώρους λιμανιών όπου έχουν προω¬ 
θηθεί ποσότητες εκκοκκισμένου βάμβακος για εξαγωγή. 
Οι εν λόγω έλεγχοι αφορούν κυρίως στα προβλεπόμενα 
παραστατικά διακίνησης του προϊόντος, στη διαπίστωση 
του δηλωθέντος βάρους του φορτίου, με καταμέτρηση 
των δεμάτων ή ενδεχομένως επαναζύγιση αυτών, καθώς 
και κάθε άλλο έλεγχο κατά την κρίση των ελεγκτικών 
οργάνων». 

27. - Στο άρθρο 7, παρ. 2, το β' εδάφιο επαναδιατυπώ- 
νεται ως εξής: 

«Καθυστέρηση υποβολής των παραπάνω εντύπων στον 
Οργανισμό Βάμβακος πέραν των πέντε (5) εργάσιμων 
ημερών, συνεπάγεται τη διακοπή των παραλαβών συ¬ 
σπόρου βάμβακος». 


28. - Στο ίδιο ως άνω άρθρο τροποποιούνται οι παρά¬ 
γραφοι: 

(α) Η παράγραφος 4, πρώτο εδάφιο επαναδιατυπώνεται 
ως εξής: 

«4. - Στην περίπτωση που το σύσπορο βαμβάκι τίθεται 
υπό έλεγχο μετά την 30.9 η εκκοκκιστική επιχείρηση 
οφε'ιλει να καταβάλλει στον παραγωγό, ανεξάρτητα αν 
πήρε προκαταβολή της ενίσχυσης ή όχι, το σύνολο της 
αξίας του προϊόντος εντός τριάντα (30) ημερών το αργό¬ 
τερο από της εισόδου του βαμβακιού στο εκκοκκιστήριο. 
Σε κάθε άλλη περίπτωση η πληρωμή της ως άνω αξίας γί¬ 
νεται εντός 45 ημερών. 

(β) Στο τέλος της παρ. 4 προστίθεται νέο εδάφιο, ως εξής: 

«Οι ως άνω επιβαλλόμενες ποινές δύναται να μεταφέ- 
ρονται στην αρχή της επόμενης περιόδου εμπορίας.». 

(γ) Η παρ. 6 επαναδιατυπώνεται ως εξής: 

«6. - Ο Οργ. Βάμβακος ελέγχει την τήρηση της ελάχι¬ 
στης τιμής του συσπόρου βάμβακος για την αντίστοιχη 
ποιότητα βάση του συμφωνηθέντος άτυπου παραρτήμα¬ 
τος, διενεργεί τους αναγκαίους ποσοστικούς και ποιοτι¬ 
κούς ελέγχους και εκδίδει τα απαραίτητα έντυπα 1,5,11, 
12, 13 και 16.». 

29. - Στο τέλος της παραγρ. 1 του άρθρου 8 προστίθε¬ 
ται: 

«1.17. Έντυπο 17: Ημερήσιο Δελτίο Ελέγχου εκκοκκι- 
στικής επιχείρησης.». 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 17 Σεπτεμβρίου 1996 

Ο ΥΠΟΥΡΓΟΣ 

ΣΤΕΦΑΝΟΣ ΤΖΟΥΜΑΚΑΣ 
-♦- 

Αριθ. 184516 (3) 

Ανάθεση αρμοδιότητας εφαρμογής των μέτρων ενισχύ¬ 
σεων και ελέγχων στον τομέα του Βάμβακος. 

Ο ΥΠΟΥΡΓΟΣ ΓΕΩΡΓΙΑΣ 
Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «Περί Οργα- 
νώσεως των διοικητικών υπηρεσιών δια την εφαρμογή της 
Συνθήκης Προσχωρήσεως της Ελλάδος εις τας Ευρωπαϊ¬ 
κός Κοινότητας και ρυθμίσεως συναφών θεσμικών και ορ¬ 
γανωτικών θεμάτων» (ΦΕΚ 280/τ.Α721.12.1979). 

β) Του άρθρου 1 παρ. 1, 2,3 και 4 του Ν. 1338/1983 
«Εφαρμογή του κοινοτικού δικαίου» (ΦΕΚ 34/Τ.Α7 
17.3.83) όπως τροποποιήθηκε με το άρθρο 6 του Ν. 
1440/84 «Συμμετοχή της Ελλάδος στο κεφάλαιο της Ευ¬ 
ρωπαϊκής Τράπεζας Επενδύσεων, στο κεφάλαιο της Ευ¬ 
ρωπαϊκής Κοινότητας Άνθρακος και Χάλυβος και του Ορ¬ 
γανισμού Εφοδιασμού ΕΥΡΑΤΟΜ» (Α 70). 

2. Τις διατάξεις των άρθρων της 31100/95 (ΦΕΚ 907, 
Τεύχος 2) κοινής Υπουργικής Απόφασης «Διαδικασίες και 
δικαιολογητικά εφαρμογής του κοινοτικού καθεστώτος 
ενισχύσεως του σύσπορου βαμβακιού», και των τροποποι¬ 
ήσεων αυτής. 

3. Τους Καν. ΕΟΚ 1964/87 (Μ 84), 1554/95 (Ε148), 
1201/89 (Ε 204). 

4. Τον Καν. ΕΟΚ 1663/95 «για την θέσπιση λεπτομε¬ 
ρειών εφαρμογής του Καν. ΕΟΚ 729/90 του Συμβουλίου, 
όσον αφορά την διαδικασία για την εκκαθάριση των λογα¬ 
ριασμών του ΕΓΤΠΕ-Τμήμα Εγγυήσεων. (Ε158), αποφα¬ 
σίζουμε: 

Αναθέτουμε στον Οργσν μό Βάμβακος τις αρμοδιότητες 
εφαρμογής των μέτρων, έγκρισης πληρωμών και ελέγχων στον 
τομέα των ενισχύσεων του βάμβακος, ως ακολούθως: 

Ο Οργανισμός Βάμβακος είναι αρμόδιος για: 

1. Τον έλεγχο των σπαρεισών εκτάσεων και τον έλεγχο 
των συγκομισθεισών εκτάσεων. 

2. Τον έλεγχο της ποσότητας και ποιότητας του σύσπο- 
ρου βαμβακιού που εισκομίζεται στα εκκοκκιστήρια. 

3. Την τήρηση του όρου της ελάχιστης τιμής καθώς και 
της εξόφλησης των παραγωγών βάμβακος. 

4. Τον έλεγχο της επί τοις εκατό απόδοσης σε ίνες και 
βαμβακόσπορο του πρωτογενούς προϊόντος και των πα- 
ραγομένων προϊόντων δια δοκιμαστικών και εργαστηρια¬ 
κών εκκοκκίσεων και τον έλεγχο εμπορίας και αποθεμά¬ 
των εκκοκκισμένου βάμβακος. 

5. Τον έλεγχο των τηρουμένων βιβλίων από τους δι¬ 
καιούχους της ενίσχυσης, καθώς και κάθε είδους αποδει¬ 
κτικών σχετικών εγγράφων. 

6. Τον έλεγχο της πληρότητας των δικαιολογητικών για 
την καταβολή των ενισχύσεων. 

7. Τη μέριμνα εκτύπωσης και συμπλήρωσης των δικαιο- 
λογητικών που απαιτούνται για τη χορήγηση των ενισχύ¬ 
σεων του τομέα του βάμβακος. 

8. Τον λογιστικό έλεγχο των δικ/κών ενισχύσεων καθώς 
και την αναγνώριση και εκκαθάριση των δαπανών των ενι¬ 
σχύσεων. 

9. Τη μέριμνα για τη μηχανογραφική οργάνωση και την 
τήρηση των σχετικών μηχανογραφικών αρχείων των σχετι¬ 
κών εργασιών. 

10. Τη συγκέντρωση και παροχή στο Υπουργείο Γεωρ¬ 
γίας όλων των απαιτουμένων τεχνικοοικονομικών στοι¬ 
χείων και εισηγήσεων, για τη διαμόρφωση των μέτρων 
εφαρμογής της πολιτικής του προϊόντος και για την ενημέ¬ 
ρωση της Ευρωπαϊκής Ένωσης στα θέματα εφαρμογής 
των ενισχύσεων στον τομέα του βάμβακος. 

11. Καθίσταται αρμόδιος γενικά και για κάθε άλλο 
έλεγχο, που θα κρίνεται σκόπιμος ή θα απαιτείτο από τους 
σχετικούς Κοινοτικούς Κανονισμούς, για την ορθή εφαρ¬ 
μογή των μέτρων και διαδικασιών χορήγησης των Κοινοτι¬ 
κών ενισχύσεων στον τομέα του βάμβακος. 

12. Τον έλεγχο της φερεγγυότητας των εκκοκκιστικών 
επιχειρήσεων. 

Η άσκηση των ανωτέρω αρμοδιοτήτων από τον Οργανι¬ 
σμό Βάμβακος έχει εκτελεστικό χαρακτήρα και γίνεται 
υπό την εποπτεία και τον συντονισμό του Υπουργείου Γε- 
ωργίας (Οργανισμός Πληρωμών — ΓΕΝ.ΔΙΔΑΓΕΠ) που εί¬ 
ναι αποκλειστικά υπεύθυνο έναντι των αρμοδίων Οργάνων 
της Ευρωπαϊκής Ένωσης και το οποίο έχει τη δυνατότητα 
να ασκεί κατά την κρίση του οποιονδήποτε επιτόπιο επα¬ 
νέλεγχο, ποιοτικό ή/και ποσοτικό στις μονάδες μεταποίη¬ 
σης του προϊόντος (εκκοκκιστήρια), ποσοτικό στις εκτά¬ 
σεις ή διοικητικό ή λογιστικό, στα τηρούμενα αποδεικτικά 
έγγραφα και στα δικαιολογητικά που απαιτούνται για τις 
ενισχύσεις του τομέα αυτού. 

Στα πλαίσια των παραπάνω αρμοδιοτήτων και για την 
πλήρη ενημέρωση του Εποπτεύοντος Οργανισμού Πλη¬ 
ρωμών (ΓΕΝ. ΔΙΔΑΓΕΠ) ο Οργανισμός Βάμβακος υποβάλ¬ 
λει εκθέσεις ανά τρίμηνο όπου περιγράφονται λεπτομε¬ 
ρώς οι διενεργούμενοι έλεγχοι και τα αποτελέσματα αυ¬ 
τών, οι υποβληθείσες αιτήσεις ενίσχυσης κλπ. Κάθε έκ¬ 
θεση θα συνοδεύεται από βεβαίωση για την επιλεξιμότητα 
των εγκεκριμένων αιτήσεων και για την φύση, το πεδίο και 
τα εμπόδια στις εκτελεσθείσες εργασίες. 

Εάν οι τυχόν υλικοί ή διοικητικοί έλεγχοι δεν ε’ιναι εξα¬ 


ντλητικοί, αλλά διενεργούνται επί δείγματος αιτήσεων, οι 
επιλεχθείσες αιτήσεις προσδιορίζονται, περιγράφεται η 
μέθοδος δειγματοληψίας, αναφέρονται τα αποτελέσματα 
όλων των επιθεωρήσεων και τα μέτρα που έχουν ληφθεί 
σχετικά με τις ανακολουθίες και τις παρατυπίες. 

Τα δικαιολογητικά έγγραφα που υποβάλλονται στον Ορ¬ 
γανισμό Πληρωμών (ΓΕΝ. ΔΙΔΑΓΕΠ) πρέπει να επαρκούν 
για να παρέχουν τη βεβαιότητα ότι έχουν εκτελεστοί όλοι 
οι απαιτούμενοι έλεγχοι ως προς την επιλεξιμότητα των 
εγκεκριμένων αιτήσεων. 

Επίσης ο Οργανισμός Βάμβακος θα πρέπει να θεσπίσει 
διαδικασίες φύλαξης και ανεύρεσης σε συγκεκριμένο ση¬ 
μείο ή θέση όλων των εγγράφων που αφορούν κάθε πλη¬ 
ρωμή που διενεργείται όπως επίσης ότι τα έγγραφα αυτά 
θα είναι διαθέσιμα για επιθεώρηση και έλεγχο από το προ¬ 
σωπικό του Οργανισμού Πληρωμών - ΓΕΝ. ΔΙΔΑΓΕΠ 
και του Τμήματος Εσωτερικού Ελέγχου, του Οργάνου 
πιστοποίησης και εντεταλμένους υπαλλήλους της Ευρω¬ 
παϊκής Ένωσης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Σεπτεμβρίου 1996 

Ο ΥΠΟΥΡΓΟΣ 

ΣΤ. ΤΖΟΥΜΑΚΑΣ 
-*- 

Αριθ. 229821 (4) 

Έγκριση ίδρυσης Ιχθυόσκαλας Ιχθυαγοράς στο Νομό Κα¬ 
στοριάς. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Ν. 1558/85 (ΦΕΚ 137 Α') «Κυβέρνηση και Κυβερ¬ 
νητικά Όργανα» όπως συμπληρώθηκε με το Ν. 2081/92 
(ΦΕΚ 154/Α - ). 

2. Την αριθ. 279972/5.2.96 απόφαση του Πρωθυπουρ¬ 
γού και του Υπουργού Γεωργίας περί «ανάθεσης αρμοδιο¬ 
τήτων στους Υφυπουργούς Γ εωργίας». 

3. Το Π.Δ. 402/88 «Οργανισμός του Υπουργείου Γ εωρ¬ 
γίας» όπως τροποποιήθηκε και ισχύει. 

4. Το Π.Δ. 589/75 «περί καταργήσεως του εν τω Δήμω 
Καστοριάς ίδιου νομικού προσώπου υπό τον τίτλον «Επι¬ 
τροπή Λίμνης Ορεστιάδας». 

5. Το άρθρο 25 παρ. 2 και 3 του Ν.Δ. 420/70 «Αλιευτι¬ 
κός Κώδιξ», αποφασίζουμε: 

- Εγκρίνουμε την ίδρυση ιχθυόσκαλας - ιχθυαγοράς 
στο Νομό Καστοριάς με έδρα τη λίμνη Καστοριάς και φο¬ 
ρέα διοίκησης και διαχείρισης το Δήμο Καστοριάς. 

- Σκοπός της ιχθυόσκαλας-ιχθυαγοράς ορίζεται η πα¬ 
ροχή κάθε διευκόλυνσης στην αλιευτική κίνηση του Νο¬ 
μού Καστοριάς καθώς και οι σκοποί όπως αυτοί καθορίζο¬ 
νται στο άρθρο 23 του Ν.Δ. 420/70 «Αλιευτικός Κώδιξ». 

- Η ιχθυόσκαλα - ιχθυαγορά πρέπει να πληρεί τις προϋ¬ 
ποθέσεις εγκατάστασης και λειτουργίας που απορρέουν 
από τις Εθνικές και Κοινοτικές διατάξεις. 

- Το Υπουργείο Γεωργίας ασκεί επί του φορέως διοίκη¬ 
σης και διαχείρισης της ιχθυόσκαλας - ιχθυαγοράς επο¬ 
πτεία και έλεγχο. 

Η παρούσα απόφαση να δημοοιευθεί στην Εφημερίδα 
της Κυβερνήσεως. 

Αθήνα, 12 Σεπτεμβρίου 1996 

Ο ΥΦΥΠΟΥΡΓΟΣ 

ΑΛ. ΜΠΑΛΤΑΣ 

-♦- 

Αριθ. 329589 (5) 

Καθορισμός αποζημιώσεως για υπερωριακή απασχόληση 
των εκπαιδευτών των Σχολών Επαγγελμάτων Κρέα¬ 
τος. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 18 του Ν. 1790/1988 «Οργά¬ 
νωση και λειτουργία Οργανισμού Ελληνικών Γεωργικών 
Ασφαλίσεων και άλλες διατάξεις» (Α 134). 

β) Της παρ. 4 του άρθρου 3 του Π.Δ/τος 468/90 «Όροι 
και προϋποθέσεις επαγγελματικής εκπαίδευσης των υπο¬ 
ψηφίων κρεοπωλών και εκδοροσφαγέων,» (Α 180). 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α 137), όπως το άρθρο αυτό προ¬ 
στέθηκε με το άρθρο 27 του Ν. 2081 /1992 «Ρύθμιση του 
θεσμού των επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154). 

2. Την αριθμ. 279972/5.2.1996 απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων στους Υφυπουργούς Γεωργίας Αλέξανδρο Μπαλτά 
και Απόστολο Φωτιάδη» (Β 95). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Για κάθε ώρα εργασίας των εκπαιδευτών των Σχο¬ 
λών Επαγγελμάτων Κρεάτος Αθηνών και Θεσσαλονίκης, 
πέραν από το κανονικό τους ωράριο, για την εκπαίδευση 
των υποψηφίων κρεοπωλών και εκδοροσφαγέων, σύμ¬ 


φωνα με τις διατάξεις του άρθρου 3 του Π.Δ/τος 468/90, 
παρέχεται αποζημίωση πέντε χιλιάδων (5000) δρχ., που 
μπορεί να αναπροσαρμόζεται. 

2. Η σχετική δαπάνη για την παροχή της αποζημίωσης 
της προηγούμενης παραγράφου βαρύνει τους ενδιαφερό- 
μενους κρεοπώλες και εκδοροσφαγείς. 

3. Στην Αγροτική Τράπεζα της Ελλάδος (Α.Τ.Ε.) Αθηνών 
και Θεσσαλονίκης συνιστώνται αντίστοιχα λογαριασμοί με 
τίτλο «Δικαιώματα αποζημιώσεως των εκπαιδευτών της 
Σχολής Επαγγελμάτων Κρέατος Αθηνών» και «Δικαιώματα 
αποζημιώσεως των εκπαιδευτών της Σχολής Επαγγελμά¬ 
των Κρέατος Θεσσαλονίκης» με δικαιούχους αντίστοιχα 
τους εκπαιδευτές των ως άνω σχολών. Η σχετική δαπάνη 
για τη διατήρηση των λογαριασμών βαρύνει τους ενδιαφε- 
ρόμενους κρεοπώλες και εκδοροσφαγείς. 

4. Στην αίτηση των ενδιαφερομένων κρεοπωλών και εκ¬ 
δοροσφαγέων, με την οποία αιτούνται την πέραν από το 
κανονικό ωράριο εκπαίδευσή τους στις εν λόγω σχολές, 
επισυνάπτεται υποχρεωτικά τριπλότυπο καταθέσεως 
στους λογαριασμούς της ΑΤΕ της προηγούμενης παρα¬ 
γράφου κατά περίπτωση ποσού ίσου με την δικαιουμένη 
αποζημίωση, ανάλογα με τις ώρες υπερωριακής απασχό¬ 
λησης των εκπαιδευτών. Το ποσό της παρούσας παρα¬ 
γράφου κατατίθεται υπέρ των εκπαιδευτών της οικείας 
σχολής και προσδιορίζεται ύστερα από έκδοση υπηρεσια¬ 
κού σημειώματος του Διευθυντού της οικείας σχολής, που 
επιδίδεται στους ενδιαφερομένους κρεοπώλες και εκδο- 
ροσφαγείς για την περαιτέρω κατάθεσή του. 

5. Η ανάληψη και καταβολή της αμοιβής στους δικαιού¬ 
χους εκπαιδευτές, γίνεται με κατάσταση που συντάσσεται 
σύμφωνα με τα όσα ισχύουν για τις πρόσθετες αμοιβές 
των δημοσίων υπαλλήλων, σε συνεργασία και με την ΑΤΕ. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1996 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΠΛΗΡΟΦΟΡΙΕΣ ΕΞΥΠ 

ΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ. Κ. 185 31 4171307 

ΠΑΤΡΑ (061)271249 

Κορίνθου 327 Τ. Κ. 262 23 224581 

ΙΩΑΝΝΙΝΑ 

Διοικητήριο Τ. Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔ 

ΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

150.000 

10.000 

1.500 δρχ. 

2.500 » 

500 » 

2.500 » 

1.250 » 

500 » 

250 . » 

500 »> 

150 >· 

7.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 120.000 » 6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται οτην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤπου αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
Π ΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουντο μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από ΟΘ.ΟΟ' έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















